**Årsberetning for 01.01-31.12.2019**

**Norsk Triumph Klubb**

**Norsk Triumph Klubb** (kalt NTK) hadde i 2019 en medlemsmasse på 127 stk – en nedgang på 7 i forhold til året før.

Styret har i perioden bestått av:

Leder: Thorbjørn Vig

Styremedlemmer: Bjørn Brustad

Øyvind Dahle (kasserer/register)

Sølve Engelsvold

Torkild Fosli

Einar Ebeltoft (redaktør)

Årsmøtet 2019 ble avholdt 2.juni på Lærdalsøren hotell i Lærdal.

Det har i løpet av året blitt avholdt ett styremøte pr måned med unntak av juli. Det ble i tillegg avholdt workshop med styret lørdag 19.januar.

Regnskapet for perioden 01.01.2019 – 31.12.2019 viser inntekter på kr. 72.220,19 og utgifter på kr. 99.910,26, som gir et negativt årsresultat på kr. 27.690,07. Balansen viser at klubben nå har eiendeler med kr 26.575,25, hvorav er regalia og innestående på konto.

Driveline kom ut med fire nummer ca. hver tredje måned (mars, mai, september, desember). Redaktør Einar har med hjelp av innsendte bidrag god kontinuitet i utgivelsene.

# Aktiviteter:

## Oslo

### Nyttårsbord, 19.januar Restaurant Schrøder. 20 personer.

### Øyeren rundt, 1.mai. 5 biler og 8 personer.

### Ekebergmarkedet, 4.mai. 2 biler (Geir Ove Haugens TR7 og Stig Tronstads TR6). En iskald opplevelse.

### Kaffetreff – Hennie Onstad senteret på Høvik

Dette var samkjørt med Albion-klubben siste onsdag i hver måned fra april til oktober, med unntak av feriemåneden juli .

## Bergen

Kun noen spontantreff, initiert av medlemmene. Ingen organiserte treff og kjøreturer.

## Valdres

Noen spontantreff, initiert av medlemmene.

# Triumphs of Norway - ToN

* Årets høydepunkt – avholdt 31.mai til 2.juni i Lærdal.

Totalt 23 Triumph’er og ca 40 medlemmer deltok på årets Triumph of Norway treff som ble avholdt i Lærdal. Overnatting var på Lædalsøren hotell. Lørdag var det snøføre på fjellovergangene, og hotelldirektør Johannes Einemo (i lånt Spitfire) guidet oss til Undredal med innlagt photoshoot i Lærdalstunnelen, og deretter til Borgund stavkirke. Lørdag var det festmiddag på hotellet, men utover det ble begge kvelder tilbrakt i hotellets bakgård, hvor bilene var parkert.

Årets treffbil ble Knut Larsen sin TR4 fra 1964 (fra Sandefjord).

Rjukan, ……/08-2020

For Norsk Triumph Klubb

Thorbjørn Vig Torkild Fosli Bjørn Brustad

Øyvind Dahle Sølve Engelsvold Einar Ebeltoft